**ΔΙΔΑΓΜΕΝΟ ΚΕΙΜΕΝΟ Λυσίας, *Ὑπὲρ Μαντιθέου* §§7-8**

**Α1.**

1. – Σ: *Ἐμὲ τοίνυν οὐδεὶς ἂν ἀποδείξειεν οὔτ᾽ ἀπενεχθέντα ὑπὸ τῶν φυλάρχων οὔτε παραδοθέντα τοῖς συνδίκοις οὔτε κατάστασιν καταβαλόντα.*

2. – Σ: *Ὥστε πολὺ ἂν δικαιότερον ἐκείνοις τοῖς γράμμασιν ἢ τούτοις πιστεύοιτε·*

3. – Λ: *ἀποδείξας ὡς οὐδεὶς ὑπ᾽ ἐμοῦ τῶν πολιτῶν κακῶς πέπονθε*

4. – Λ: *καὶ πολλοὺς μὲν τῶν τότε ἱππευσάντων βουλεύοντας*

5*. –* Σ: *Ἀνάβηθι δέ μοι καὶ μαρτύρησον.*

**ΠΑΡΑΛΛΗΛΟ ΚΕΙΜΕΝΟ Ἀριστοτέλης, *Ῥητορικὴ* 1396b**

**Επισήμανση**: Στο συγκεκριμένο παράλληλο κείμενο ο Αριστοτέλης διακρίνει τις κατηγορίες των ενθυμημάτων (βραχυλογικών συνήθως συλλογισμών) που χρησιμοποιούνταν από τους

ρήτορες. Η διάκριση αυτή μπορεί να επιβεβαιωθεί στο απόσπασμα από τον λόγο του Λυσία, αξιοποιώντας τους συλλογισμούς που διατυπώνει ο Μαντίθεος.**Β4.**

Ευτυχώς βελτιώθηκε η κατάσταση της υγείας του!

Τα γράμματα στο ελληνικό αλφάβητο είναι 24.

Μου αρέσει να δοκιμάζω διάφορα φαγητά.

Ο ηγέτης οφείλει να είναι αποφασιστικός.

Οι εφημερίδες έγραψαν ότι βρήκε μαρτυρικό θάνατο μέσα στη φυλακή.

**ΑΔΙΔΑΚΤΟ ΚΕΙΜΕΝΟ Ξενοφῶν, Ἀγησίλαος §§ 1.23-1.25.8**

**Ενδεικτικές νεοελληνικές αποδόσεις**

|  |  |
| --- | --- |
| Επειδή όμως δεν μπορούσε να επιχειρεί εκστρατείες ούτε σε πεδινές περιοχές ούτε στη Φρυγία εξαιτίας του ιππικού του Φαρναβάζου, αποφάσισε να συγκροτήσει ιππικό, ώστε να μην χρειάζεται ν' αποφεύγει συνέχεια τον πόλεμο. Διάλεξε λοιπόν απ' όλες τις εκεί πόλεις τους πιο πλούσιους για να τρέφουν άλογα και ανακοίνωσε επίσημα ότι όποιος δώσει ένα άλογο, όπλα και έναν ικανό στρατιώτη, θα απαλλαγεί από τη στράτευση. Και με αυτόν τον τρόπο ανάγκασε τον καθένα να κάνει τόσο πρόθυμα αυτά τα πράγματα, όσο πρόθυμα θα έψαχνε κανείς κάποιον άλλο, για να πεθάνει αντί γι' αυτόν. Καθόρισε και τις πόλεις, από τις οποίες έπρεπε να εκπαιδεύονται οι ιππείς, γιατί είχε τη γνώμη ότι από τις πόλεις που τρέφουν άλογα, θα έβγαιναν σίγουρα ιππείς με συναίσθηση υπεροχής στις δεξιότητές τους. Και φάνηκε ότι έκανε μια θαυμαστή ενέργεια, συγκρότησε δηλαδή ιππικό, που έγινε γρήγορα πολύ ισχυρό και ετοιμοπόλεμο. Όταν άρχισε να μυρίζει άνοιξη, μάζεψε ολόκληρο το στράτευμα στην Έφεσο. Και επειδή ήθελε να το εκπαιδεύσει, καθιέρωσε βραβεία για τα τάγματα του ιππικού, για όποιο θα ήταν το καλύτερο στην ιππική τέχνη, καθώς και για τα τάγματα των οπλιτών, όποιο θα είχε άριστη φυσική κατάσταση. Καθιέρωσε επίσης βραβεία για τους πελταστές και τους τοξότες, όποιοι θα αποδεικνύονταν οι καλύτεροι στις ασκήσεις της ειδικότητάς τους.**Μτφρ. Π. Βλαχάκος & Γ.Α. Ράπτης. 2003.** | Επειδή λοιπόν στις πεδινές περιοχές ούτε στη Φρυγία δεν μπορούσε να πολεμήσει, αποφάσισε να σχηματίσει ιππικό, για να μη είναι υποχρεωμένος να αποφεύγει να πολεμά. Ανέθεσε λοιπόν στους πλουσιωτέρους από τους κατοίκους των εκεί πόλεων να τρέφουν ίππους, δήλωσε δε ότι εκείνος που θα παρείχε έναν ίππο και όπλα και έναν γυμνασμένο ιππέα, θα απαλλασσόταν της στρατιωτικής υπηρεσίας. Κατ' αυτόν τον τρόπο κατόρθωσε όλοι να κάνουν αυτά πρόθυμα, καθώς φροντίζει πρόθυμα ο καθένας για εκείνον που δέχεται να πεθάνει προς χάριν του. Όρισε δε και τις πόλεις από τις οποίες έπρεπε να προμηθεύονται τους ιππείς, όντας βέβαιος ότι οι καταγόμενοι από τις ιπποτρόφους πόλεις γρήγορα θα γίνονταν και τολμηροί στην ιππασία. Και αυτά αξιέπαινα τα έκαμε, διότι έτσι κατάρτισε ιππικό γενναίο και δραστήριο. Κατά δε την αρχή της άνοιξης συγκέντρωσε όλο τον στρατό του στην Έφεσο. Θέλοντας δε να τον γυμνάσει, προκήρυξε βραβεία, και στις τάξεις του ιππικού για εκείνους που θα ίππευαν καλύτερα, στους άνδρες του πεζικού για εκείνους που είχαν τα άριστα σώματα. Και στους πελταστές και τους τοξότες προκήρυξε βραβεία, για εκείνους οι οποίοι θα φαίνονταν ικανότεροι στα ίδια τους έργα.**Μτφρ. Κ. Καιροφύλας. [1939] χ.χ. Διασκευή****από την καθαρεύουσα στη δημοτική.** |

**Γ4.**

**α.**

***ἐν τῇ Φρυγίᾳ***:είναι (εμπρόθετος) επιρρηματικός προσδιορισμός του **τόπου** στο απαρέμφατο *στρατεύεσθαι*.

***διὰ τὴν ἱππείαν***:είναι (εμπρόθετος) επιρρηματικός προσδιορισμός της **αιτίας** στο *ἐδύνατο* (*στρατεύεσθαι*).

***προθύμως***:είναι επιρρηματικός προσδιορισμός του **τρόπου** στο απαρέμφατο *πράττειν*.

***μάλιστα***: είναι επιρρηματικός προσδιορισμός του **ποσού** στο *φρονηματίας* (*γενέσθαι*).

***εἰς Ἔφεσον***:είναι (εμπρόθετος) επιρρρηματικός προσδιορισμός του **τόπου** στο ρήμα *συνήγαγε*.

***κράτιστα***:είναι επιρρηματικός προσδιορισμός του **τρόπου** στο ρήμα *ἂν ἱππεύοι*.

**β.**

Η αιτία της απόφασης του Αγησιλάου δηλώνεται με τη δευτερεύουσα **αιτιολογική πρόταση***«Ἐπεὶ μέντοι ἀνὰ τὰ πεδία οὐδὲ ἐν τῇ Φρυγίᾳ ἐδύνατο στρατεύεσθαι διὰ τὴν Φαρναβάζου ἱππείαν»****.***

Ο σκοπός της απόφασης του Αγησιλάου δηλώνεται με τη δευτερεύουσα **τελική** **πρόταση**

*«ὡς μὴ δραπετεύοντα πολεμεῖν δέοι αὐτόν».*